CELEX: 32012D0246
Language: et
Date: 2012-05-02 00:00:00
Title: 2012/246/EL: Komisjoni rakendusotsus, 2. mai 2012 , millega muudetakse otsust 2011/207/EL, millega kehtestatakse kontrolli ja inspekteerimise eriprogramm seoses hariliku tuuni varude taastamisega Atlandi ookeani idaosas ja Vahemeres (teatavaks tehtud numbri C(2012) 2800 all)

8.5.2012   
            
            
               ET
            
            
               Euroopa Liidu Teataja
            
            
               L 121/25
            
         KOMISJONI RAKENDUSOTSUS,
   2. mai 2012,
   millega muudetakse otsust 2011/207/EL, millega kehtestatakse kontrolli ja inspekteerimise eriprogramm seoses hariliku tuuni varude taastamisega Atlandi ookeani idaosas ja Vahemeres
   (teatavaks tehtud numbri C(2012) 2800 all)
   (2012/246/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artiklit 95,
   ning arvestades järgmist:
   
               (1)
            
            
               Rahvusvaheline Atlandi Tuunikala Kaitse Komisjon (ICCAT) võttis 2006. aastal vastu Atlandi ookeani idaosas ja Vahemeres hariliku tuuni varude taastamise mitmeaastase kava. ICCAT muutis kõnealust mitmeaastast taastamiskava 2008. aasta aastakoosolekul. Muudetud kava võeti liidu õigusesse üle nõukogu 6. aprilli 2009. aasta määrusega (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava (2). Kõnealust kava muudeti veelgi ning see kinnitati ICCATi 2010. aasta aastakoosolekul ICCATi soovitusega 10–04 (3).
            
         
               (2)
            
            
               Varude taastamise mitmeaastase muudetud kava eduka rakendamise tagamiseks loodi komisjoni otsusega 2009/296/EÜ (4) kontrolli ja inspekteerimise eriprogramm, mis hõlmab kaht aastat alates 15. märtsist 2009 kuni 15. märtsini 2011.
            
         
               (3)
            
            
               Atlandi ookeani idaosas ja Vahemeres hariliku tuuni varude taastamise kontrolli ja inspekteerimise eriprogramm, mis loodi komisjoni otsusega 2011/207/EL, (5) võeti vastu selleks, et tagada otsusega 2009/296/EÜ vastuvõetud programmi jätkumine ja viivitamata rakendada mõned ICCATi soovituse 10–04 sätted, eelkõige nõutavate kalapüügi- ja inspekteerimiskavade varajast esitamist käsitlevad sätted. Otsuses 2011/207/EL käsitletakse ajavahemikku 15. märtsist 2011 kuni 15. märtsini 2014.
            
         
               (4)
            
            
               Võttes arvesse ICCATi 2011. aasta aastakoosolekul arutatut ning pidades silmas vajadust ICCATi nõudmised täielikult rakendada, on asjakohane rakendada ICCATi soovituse 10–04 (millega kehtestati Atlandi ookeani idaosas ja Vahemeres hariliku tuuni varude taastamise mitmeaastane kava) punktis 87 sätestatud soovitused, milles käsitletakse valikuuringuid ja katseprogramme.
            
         
               (5)
            
            
               Samuti on asjakohane ajakohastada ja parandada otsuses 2011/207EÜ leidunud teatavad vananenud või ekslikud viited.
            
         
               (6)
            
            
               Seega tuleks otsust 2011/207/EL vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/207/EL muudetakse järgmiselt.
   
               1)
            
            
               Pealkiri asendatakse järgmisega:
            
         
               2)
            
            
               Artikli 3 punkt 2 asendatakse järgmisega:
               
                           „2.
                        
                        
                           kogu püük, lossimine, üleviimine, ümberlaadimine ja sumpadesse paigutamine, kaasa arvatud valikuuringuprogrammid ja prooviuuringud;”.
                        
                     
         
               3)
            
            
               Artiklile 4 lisatakse punktid 9 ja 10:
               
                           „9)
                        
                        
                           prooviuuringute rakendamine hariliku tuuni kaalu ja arvu täpsemaks hindamiseks püügi ajal;
                        
                     
                           10)
                        
                        
                           sumpadesse paigutamise ajal uuringute tegemiseks valikuuringuprogrammi ja/või alternatiivsete programmide rakendamine, et parandada sumpadesse paigutatud kalade arvu ja kaalu hindamist.”
                        
                     
         
               4)
            
            
               Artikli 9 lõige 1 asendatakse järgmisega:
               „1.   Liikmesriik, kes kavatseb ühiskasutuskava raames teostada järelevalvet ja inspekteerida kalalaevu teise liikmesriigi jurisdiktsiooni alla kuuluvates vetes, teatab oma kavatsusest komisjoni määruse (EÜ) nr 1224/2009 artikli 80 punktis 5 osutatud kontaktisikule asjaomases rannikuäärses liikmesriigis ning Euroopa Kalanduskontrolli Ametile (EFCA).”
            
         
               5)
            
            
               Artikkel 10 asendatakse järgmisega:
               „Artikkel 10
               Rikkumistest teatamine
               Liikmesriik, kelle ametnik tuvastab artiklis 3 loetletud toimingute inspekteerimise käigus rikkumise, teatab viivitamata komisjonile inspekteerimise kuupäeva ja rikkumise üksikasjad.”
            
         
               6)
            
            
               Artiklis 14 asendatakse sõnad „Ühenduse Kalanduskontrolli Agentuuri (CFCA)” lühendiga „EFCA”.
            
         
               7)
            
            
               Artiklit 15 muudetakse järgmiselt:
               
                           a)
                        
                        
                           lõikes 1 asendatakse lühend „CFCA” lühendiga „EFCA”;
                        
                     
                           b)
                        
                        
                           lõikes 3 asendatakse sissejuhatav lause järgmisega:
                           „3.   Kõnealune aruanne sisaldab järgmist IV lisa tabeli kohast teavet:”
                        
                     
         
               8)
            
            
               I ja II lisa asendatakse käesoleva otsuse lisaga.
            
         Artikkel 2
   Käesolev otsus on adresseeritud liikmesriikidele.
   
      Brüssel, 2. mai 2012
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 343, 22.12.2009, lk 1.
   
      (2)  ELT L 96, 15.4.2009, lk 1.
   
      (3)  ICCATi soovitus, millega muudetakse ICCATi soovitust kehtestada Atlandi ookeani idaosas ja Vahemeres hariliku tuuni varude taastamise mitmeaastane kava.
   
      (4)  ELT L 80, 26.3.2009, lk 18.
   
      (5)  ELT L 87, 2.4.2011, lk 9.
   
      LISA
      „
            I LISA
            
               KRITEERIUMID
            
            Käesolevas lisas sätestatud kriteeriume rakendatakse selleks, et tagada eelkõige järgmine:
            
                        a)
                     
                     
                        täielik järelevalve saagi sumpadesse paigutamise üle ELi vetes;
                     
                  
                        b)
                     
                     
                        täielik järelevalve saagi üleviimise üle;
                     
                  
                        c)
                     
                     
                        täielik järelevalve ühiste püügioperatsioonide üle;
                     
                  
                        d)
                     
                     
                        kõigi nende dokumentide kontroll, mida nõutakse hariliku tuuni püügi suhtes kohaldatavate õigusaktidega, eelkõige registreeritud teabe usaldusväärsuse kontroll.
                     
                  
                        Inspekteerimise koht
                     
                     
                        Kriteerium
                     
                  
                        Sumpadesse paigutamine
                     
                     
                        Kalapüügilaeva lipuliikmesriik ja/või vajaduse korral mõrra asukohariik peab andma kalakasvanduses sumpadesse paigutamiseks loa 48 tunni jooksul pärast sumpadesse paigutamiseks nõutava teabe esitamist.
                        Hariliku tuuni sumpadesse paigutamise kõigi toimingute kohta peavad olema ICCATi nõudmistele vastavad täpsed, täielikud ja valideeritud dokumendid (sh vastavalt ICATi soovituse 10–04 punktile).
                        Kõiki sumpadesse paigutamise toiminguid kontrollivad kalakasvanduse asukoha liikmesriigi ametiasutused. Kontroll peaks hõlmama kõiki sumpadesse paigutamise toiminguid.
                        Sumpadesse paigutamise ajal rakendatakse valikuuringuprogramme hariliku tuuni kaalu ja arvu täpsemaks hindamiseks.
                        Kõiki sumpadesse paigutamise toiminguid jälgitakse vees videokaameraga (vastavalt ICATi soovituse 10–04 punktile 86).
                        Kala paigutatakse sumpadesse enne 31. juulit, välja arvatud juhul, kui kala vastuvõttev liikmesriik esitab koos sumpadesse paigutamise aruandega mõjuvad põhjused, sh vääramatu jõud.
                     
                  
                        Saagi kogumine
                     
                     
                        Saagi kogumise kõigi toimingute kohta peavad olema täpsed, täielikud ja valideeritud dokumendid (sh vastavalt ICATi soovitusele 10–04).
                        ICCATi piirkondlik vaatleja peab viibima sumbast saagi kogumise kõigi toimingute juures.
                     
                  
                        Inspekteerimine merel
                     
                     
                        Kriteerium, mis määratakse kindlaks pärast igas piirkonnas toimuva püügi üksikasjalikku analüüsi.
                        Merel inspekteerimise kriteeriumid viitavad patrullipäevade arvule merel, samuti patrullipäevade arvule, mis vastab kontrollitavale püügihooajale ja kalastustegevuse liigile.
                     
                  
                        Üleviimistoimingud
                     
                     
                        Lipuriigid peavad üleviimise eelteatise alusel andma eelnevalt loa mis tahes üleviimistoiminguks (vastavalt ICATi soovitusele 10–04).
                        Igale üleviimistoimingule määratakse loa number (vastavalt ICATi soovituse 10–04 punktile 76).
                        Üleviimiseks antakse luba 48 tunni jooksul pärast üleviimise eelteatise esitamist (vastavalt ICATi soovituse 10–04 punktile 76).
                        ICCATi üleviimisdeklaratsioon esitatakse liikmesriigile üleviimistoimingu lõpul (vastavalt ICATi soovituse 10–04 punktile 77).
                        Kõiki üleviimistoiminguid tuleb jälgida vees videokaameraga (vastavalt ICATi soovituse 10–04 punktile 79).
                        Hariliku tuuni kaalu ja arvu täpsemaks hindamiseks rakendatakse püügi ajal prooviuuringuid, sh stereosüsteemide abil.
                     
                  
                        Ümberlaadimised
                     
                     
                        Kõiki sadamasse saabunud laevu inspekteeritakse enne ümberlaadimise algust, samuti pärast ümberlaadimist enne sadamast lahkumist. Muudes kui määratud sadamates tehakse juhuslikku kontrolli.
                        Ümberlaadimisdeklaratsioon esitatakse hiljemalt 48 tundi pärast sadamas toimunud ümberlaadimist (vastavalt ICATi soovituse 10–04 punktile 69).
                     
                  
                        Ühised püügioperatsioonid
                     
                     
                        Lipuriigid ja komisjon peavad eelnevalt andma loa igaks ühiseks püügioperatsiooniks; komisjon edastab ühise püügioperatsiooni load ICCATile. ICCATi veebisaidil avaldatakse loa saanud ühiste püügioperatsioonide loetelu.
                     
                  
                        Õhuseire
                     
                     
                        Paindlik kriteerium, mis määratakse kindlaks pärast iga piirkonna kalapüügi üksikasjalikku analüüsi, võttes arvesse liikmesriikidele kättesaadavaid vahendeid.
                     
                  
                        Lossimine
                     
                     
                        Inspekteeritakse kõiki laevu, mis sisenevad määratud sadamasse hariliku tuuni lossimiseks. Muudes kui määratud sadamates tehakse juhuslikku kontrolli.
                        Pädev ametiasutus saadab 48 tunni jooksul pärast lossimise lõpetamist laeva lipuliikmesriigi pädevale asutusele teate lossimise kohta (vastavalt ICATi soovituse 10–04 punktile 68).
                     
                  
                        Turustamine
                     
                     
                        Paindlik kriteerium, mis määratakse kindlaks pärast turustamise üksikasjalikku analüüsi.
                     
                  
                        Sportlik ja harrastuskalapüük
                     
                     
                        Paindlik kriteerium, mis määratakse kindlaks pärast sportliku kalapüügi ja harrastuskalapüügi üksikasjalikku analüüsi.
                     
                  
                        Mõrrad
                     
                     
                        Inspekteeritakse kõiki mõrdadega seotud püügitoiminguid, sh üleviimist ja saagi kogumist; kõiki neid toiminguid jälgivad riiklikud vaatlejad.
                     
                  
         
            II LISA
            
               MENETLUSED, MIDA PEAVAD JÄRGIMA AMETNIKUD
            
            1.   Inspekteerimisülesanded
            
            1.1.   Üldised inspekteerimisülesanded
            
            Iga kontrollimise ja inspekteerimise kohta tuleb koostada inspekteerimisaruanne käesoleva lisa punktis 2 esitatud vormis. Ametnikud peavad kindlasti kontrollima järgmist teavet ja märkima selle aruandesse:
            
                        1)
                     
                     
                        vastutavate isikute isikuandmed, samuti inspekteeritud tegevusega seotud laeva, kalakasvanduse töötajate jne tunnus- või isikuandmed;
                     
                  
                        2)
                     
                     
                        load, litsentsid ja kalapüügiload;
                     
                  
                        3)
                     
                     
                        asjakohased laevadokumendid, nt püügipäevikud, üleviimis- ja ümberlaadimisdeklaratsioonid, hariliku tuuni püüki käsitlevad ICCATi dokumendid, reekspordi sertifikaadid ning muud kontrolli ja inspekteerimise käigus läbi vaadatud dokumendid vastavalt ICCATi soovitusele 10–04;
                     
                  
                        4)
                     
                     
                        mõrdade või muude püügivahenditega püütud, üleviidud, ümberlaaditud, lossitud, transporditud, sumpa paigutatud, kasvatatud, töödeldud või kaubeldud hariliku tuuni mõõtude üksikasjalik jälgimine varude taastamise kava sätteid järgides. Sumpa paigutamise puhul hõlmab see ristkontrolli sumpadesse paigutamise deklaratsiooni, videosalvestiste ning valimiprogrammide ja katseuuringute vahel;
                     
                  
                        5)
                     
                     
                        harilikku tuuni aktiivselt mittepüüdvate laevade pardal hoitava hariliku tuuni kaaspüügi osakaal.
                     
                  Inspekteerimisaruandesse kantakse kogu teave asjakohaste tähelepanekute kohta, mis on tehtud inspekteerimise käigus merel, õhus, sadamates, mõrdade juures, kalakasvandustes või muudes asjaomastes ettevõtetes. ICCATi rahvusvahelise ühisinspekteerimise kava raames inspekteerimise puhul peaks ametnik registreerima teostatud inspekteerimistoimingu ja kõik laeva püügipäevikus tuvastatud rikkumised.
            Kõnealuseid tähelepanekuid võrreldakse teiste pädevate asutuste poolt inspektoritele kättesaadavaks tehtud teabega, sealhulgas laevaseiresüsteemi teave, püügiloaga laevade nimekirjad, vaatlejate aruanded, videosalvestised ja kõik püügitegevusega seotud dokumendid.
            1.2.   Õhuseire inspekteerimisülesanded
            
            Ametnikud esitavad ristkontrolliks aruande seireandmete kohta ja eelkõige kontrollivad nähtud kalalaevu laevaseiresüsteemi teabe alusel ja püügiloaga laevade nimekirja alusel.
            Ametnikud jälgivad ebaseadusliku, teatamata jäetud ja reguleerimata kalapüügi juhtusid ning kalade otsimiseks lennukite ja helikopterite kasutamise juhtusid ning märgivad need inspekteerimisaruandesse.
            Erilist tähelepanu pööratakse suletud püügipiirkondadele, püügihooaegadele ja selliste kalalaevastike tegevusele, mille suhtes kohaldatakse erandeid.
            1.3.   Inspekteerimisülesanded merel
            
            1.3.1.   Üldised inspekteerimisülesanded
            
            Kui püügilaeva pardale võetakse surnud kala või töötlemis- või transpordilaeva pardal on surnud kala, kontrollivad ametnikud alati pardale jäetud kala koguseid ja võrdlevad neid asjakohastes dokumentides märgitud kogustega.
            Eluskala üleviimise puhul püüavad ametnikud tuvastada vahendeid, mida asjaosalised kasutasid üleviidud elusa hariliku tuuni koguste hindamiseks, pidades silmas katseuuringute tulemusi. Ametnikud hangivad juurdepääsu videomaterjalile ja kontrollivad üleviidud koguseid videomaterjali põhjal.
            Liikmesriigi inspektorid inspekteerivad veetavaid sumpasid pisteliselt, sukeldudes mitmeid kordi, ning kontrollivad, et püütud ja üleviidud kalade hinnanguline kaal ja arv vastaksid puksiirlaeva pardal olevas ICCATi üleviimisdeklaratsioonis märgitule. Ametnikud kontrollivad järjepidevalt:
            
                        1)
                     
                     
                        kas kalalaeval on luba tegutseda (pardatähis, nimi, litsents, kalapüügiluba ja ICCATi nimekirjad);
                     
                  
                        2)
                     
                     
                        kas laevadokumendid vastavad nõuetele;
                     
                  
                        3)
                     
                     
                        kas kalalaevad on varustatud toimiva laevaseiresüsteemiga ja kas järgitakse laevaseiresüsteemi andmete edastamise nõudeid;
                     
                  
                        4)
                     
                     
                        et kalalaev ei tegutse püügikeelu piirkondades ja et peetakse kinni püügihooaegadest;
                     
                  
                        5)
                     
                     
                        vastavust püügidokumentide nõuetele;
                     
                  
                        6)
                     
                     
                        kvootide ja/või kaaspüügi piirangute järgimist;
                     
                  
                        7)
                     
                     
                        pardal oleva sellise saagi jagunemist suuruse järgi, mille suhtes kohaldatakse alammõõtu;
                     
                  
                        8)
                     
                     
                        kõigi pardal olevate liikide kogust ja esitusviisi;
                     
                  
                        9)
                     
                     
                        pardal olevaid püügivahendeid;
                     
                  
                        10)
                     
                     
                        vaatleja kohalolu, kui see on vajalik.
                     
                  Ametnikud jälgivad ebaseadusliku, teatamata jäetud ja reguleerimata kalapüügi ning kalade otsimiseks õhusõidukite ja helikopterite kasutamise juhtusid ja märgivad need inspekteerimisaruandesse.
            1.3.2.   Üleviimistoimingutega seonduvad inspekteerimisülesanded
            
            Ametnikud kontrollivad järjepidevalt:
            
                        1)
                     
                     
                        üleviimise eelteatisega seotud nõuete järgimist;
                     
                  
                        2)
                     
                     
                        et lipuriik on määranud ja edastanud laeva kaptenile, mõrra või kalakasvanduste käitajale igale üleviimistoimingule omistatud loanumbri 48 tunni jooksul pärast üleviimise eelteatise esitamist;
                     
                  
                        3)
                     
                     
                        ICCATi üleviimisdeklaratsiooni nõuete järgimist;
                     
                  
                        4)
                     
                     
                        kas kalapüügilaeva pardal olev ICCATi piirkondlik vaatleja on üleviimisdeklaratsioonile alla kirjutanud ja selle edastanud puksiirlaeva kaptenile;
                     
                  
                        5)
                     
                     
                        vastavust videosalvestamise nõuetele;
                     
                  
                        6)
                     
                     
                        mil viisil hinnati katseuuringute abil hariliku tuuni kaalu püügi ajal, sealhulgas stereokaamerat kasutades.
                     
                  1.3.3.   Ühiste püügioperatsioonidega seonduvad inspekteerimisülesanded
            
            Ametnikud kontrollivad järjepidevalt:
            
                        1)
                     
                     
                        ühiste püügioperatsioonide nõuete järgimist püügipäevikus registreeritavate andmete puhul;
                     
                  
                        2)
                     
                     
                        kas lipuliikmesriigi ametiasutused on edastanud oma riigi kalalaevadele ühise püügioperatsiooni loa, kasutades määruse (EÜ) nr 302/2009 V lisas esitatud vormi;
                     
                  
                        3)
                     
                     
                        vaatleja olemasolu ühise püügioperatsiooni jooksul.
                     
                  1.4.   Inspekteerimisülesanded lossimisel
            
            Ametnikud kontrollivad järjepidevalt:
            
                        1)
                     
                     
                        kas kalalaeval on luba tegutseda (pardatähis, nimi, kalalaevatunnistus, kalapüügiluba, luba ja vajaduse korral ICCATi nimekirjad);
                     
                  
                        2)
                     
                     
                        kas pädevad asutused on saanud lossimiseks sadamasse saabumise eelteatise;
                     
                  
                        3)
                     
                     
                        kas pädev ametiasutus on saatnud teate lossitud koguste kohta laeva lipuriigi pädevale ametiasutusele 48 tunni jooksul pärast lossimise lõpetamist;
                     
                  
                        4)
                     
                     
                        kas kalalaev on varustatud toimiva laevaseiresüsteemiga ja kas järgitakse laevaseiresüsteemi andmete edastamise nõudeid;
                     
                  
                        5)
                     
                     
                        laevadokumentide nõuete järgimist;
                     
                  
                        6)
                     
                     
                        pardal oleva püütud kala kogust ja esitusviisi;
                     
                  
                        7)
                     
                     
                        pardal oleva saagi üldist koostist, et kontrollida kaaspüügi eeskirjade järgimist;
                     
                  
                        8)
                     
                     
                        pardal oleva saagi koostist suuruse järgi, et kontrollida alammõõtu käsitlevate eeskirjade järgimist;
                     
                  
                        9)
                     
                     
                        pardal olevaid püügivahendeid;
                     
                  
                        10)
                     
                     
                        töödeldud toodete lossimise puhul ICCATi ümberarvestustegurite kasutamist töödeldud hariliku tuuni ekvivalentse ligikaudse massi arvutamiseks;
                     
                  
                        11)
                     
                     
                        kas Atlandi idaosas ja Vahemeres söödalaevade, käsiõngepüügi laevade ja veoõngedega laevade poolt lossitaval harilikul tuunil on nõuetekohased sabasildid.
                     
                  1.5.   Inspekteerimisülesanded ümberlaadimisel
            
            Ametnikud kontrollivad järjepidevalt:
            
                        1)
                     
                     
                        kas kalalaevadel on luba tegutseda (pardatähis, nimi, kalalaevatunnistus, kalapüügiluba ja ICCATi nimekirjad);
                     
                  
                        2)
                     
                     
                        kas sadamasse saabumise eelteatis saadeti ja kas see sisaldas õiget teavet ümberlaadimise kohta;
                     
                  
                        3)
                     
                     
                        kas ümberlaadimises osaleda soovivad kalapüügilaevad olid saanud eelneva loa oma lipuriigilt;
                     
                  
                        4)
                     
                     
                        kas ümberlaadimise eelteatises märgitud kogused on kontrollitud;
                     
                  
                        5)
                     
                     
                        kas ümberlaadimisdeklaratsioon esitati lipuriikidele hiljemalt 48 tundi pärast sadamas toimunud ümberlaadimist;
                     
                  
                        6)
                     
                     
                        kas asjakohased dokumendid, sealhulgas ümberlaadimisdeklaratsioon, asjakohane ICCATi hariliku tuuni püügidokument ja reekspordi sertifikaat on pardal olemas ja nõuetekohaselt täidetud;
                     
                  
                        7)
                     
                     
                        töödeldud toodete puhul ICCATi ümberarvestustegurite kasutamist töödeldud hariliku tuuni ekvivalentse kogumassi arvutamiseks.
                     
                  1.6.   Inspekteerimisülesanded kalakasvandustes
            
            Ametnikud kontrollivad järjepidevalt:
            
                        1)
                     
                     
                        kas asjakohased dokumendid on olemas, nõuetekohaselt täidetud ja registreeritud (hariliku tuuni püügidokument, reekspordi sertifikaat, üleviimisdeklaratsioon ja ümberlaadimisdeklaratsioon);
                     
                  
                        2)
                     
                     
                        kas kalapüügilaeva lipuriigi ja/või mõrra või kalakasvanduse asukohariigi ametiasutused on andnud loa kala paigutamiseks sumpadesse;
                     
                  
                        3)
                     
                     
                        kas ICCATi piirkondlik vaatleja oli hariliku tuuni sumpadesse paigutamise ja saagi kogumise kõigi toimingute ajal kohal ning on tõendanud sumpadesse paigutamise deklaratsioonid;
                     
                  
                        4)
                     
                     
                        kas kõiki sumpadest kalakasvandusse üleviimise toiminguid on jälgitud vees videokaameraga;
                     
                  
                        5)
                     
                     
                        et kalakasvanduse asukohariik ei lubaks hariliku tuuni paigutamist sumpadesse, kui selle arv ja/või kaal ületab lipuliikmesriigi lubatud koguseid.
                     
                  
                        6)
                     
                     
                        et iga sumpadesse paigutamise toimingu ajal võetakse proov, sh siis, kui kala viiakse mõrrast üle nuumamissumpa.
                     
                  Liikmesriigi inspektorid inspekteerivad sukeldudes pisteliselt kalakasvanduse sumpasid, et kontrollida sumpadesse paigutatud kalade kogust. Seda tegevust juhendaksid sukeldujad, kes ühes liikmesriigis kasutaksid ka stereokaamerat.
            1.7.   Transporti ja turustamist käsitlevad inspekteerimisülesanded
            
            Ametnikud kontrollivad järjepidevalt:
            
                        1)
                     
                     
                        transpordi puhul eelkõige asjakohaseid saatedokumente ning võrdlevad neid veetavate füüsiliste kogustega;
                     
                  
                        2)
                     
                     
                        turustamise puhul asjakohaste dokumentide olemasolu ja nõuetekohast täitmist, sealhulgas hariliku tuuni asjakohase püügidokumendi ja reekspordi sertifikaadi olemasolu.
                     
                  2.   Inspekteerimisaruanded
            
            
                        1)
                     
                     
                        ICCATi rahvusvahelise ühisinspekteerimise kava raames kasutavad ametnikud inspekteerimise puhul käesoleva otsuse lisa 1. liites esitatud vormi.
                     
                  
                        2)
                     
                     
                        Muu inspekteerimise puhul kasutavad ametnikud oma riigi aruande vormi, mis on täidetud vastavalt komisjoni 8. aprilli 2011.aasta rakendusmääruse (EL) nr 404/2011 (millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) (1) üksikasjalikud rakenduseeskirjad) artiklile 100 ja XXVII lisale.
                     
                  
         
            1. liide
            
               ICCATi INSPEKTEERIMISARUANNE nr …
            
            
               
            
               
            
               TÄHELDATUD TÕSISED RIKKUMISED
            
            
               
         ”
      
         (1)  ELT L 112, 30.4.2011, lk 1.